Албот Алим дывгъэгъэгушхуэ
Урысей Федерацэм Къэрал кIуэцI IуэхухэмкIэ и министерствэм иригъэкIуэкI «ЦIыхубэ участковэ» урысейпсо зэпеуэм и етIуанэ Iыхьэр иухащ. 2016 гъэм жэпуэгъуэм и 7 — 16-хэм республикэ МВД-м и сайтым щекIуэкIа интернет-IэIэтым ди щIыналъэм щынэхъыфI участковэр щыхахащ.
Зэпеуэм полицэм и участковэ уполномоченнэу 10 хэтати, «Къэбэрдей-Балъкъэрым и цIыхубэ участковэ нэхъыфI» хъуащ Урысей МВД-м и «Аруан» къудамэм и участковэ уполномоченнэ, полицэм и капитан Албот Алим. Абы Iэмал игъуэтащ Къэбэрдей-Балъкъэрым и цIэкIэ кIэух зэпеуэм хэтыну.
Етуанэ увыпIэр лъысащ полицэм и лейтенант нэхъыщIэ Винавер Илья (Урысей МВД-м и Управленэу Налшык къалэм щыIэ), полицэм и капитан Бэрсэдж Альберт (Урысей МВД-м и «Бахъсэн» къудамэ) ещанэ хъуащ.
Урысейпсо зэпеуэм и кIэух Iыхьэр 2016 гъэм щэкIуэгъуэм и 1 — 10-хэм екIуэкIынущ. ЦIыхубэ Iэ Iэтым дыхэвгъэт, ди лъахэм щынэхъыфIу къалъыта полицэм и участковэ уполномоченнэ Албот Алим дывгъэгъэгушхуэ.
Къэрал кIуэцI IуэхухэмкIэ министерствэу
КъБР-м щыIэм и пресс-IуэхущIапIэ.
